לאסלו אפשטיין

לאסלו אפשטיין (בהונגרית: Epstein László; נאג'סומבט, 6 באוגוסט 1865 – בודפשט, טרזווארוש, 16 בספטמבר 1923) היה פסיכיאטר ונוירולוג יהודי-הונגרי, פרופסור (חיצוני, לא חלק מהסגל) באוניברסיטה, חבר במועצה לרפואה ציבורית ובמועצה לרפואה משפטית באימפריה האוסטרו-הונגרית ובממלכת הונגריה. מנהל בתי חולים.

 קורות חייו 
לאסלו אפשטיין נולד במשפחה יהודית כבנם של שאלאמון (שלמה) אפשטיין (1825–1909) ושל ז'וז'אנה וולף. אחיו ואחותו היו אילונה אפשטיין וזיגפריד אפשטיין. ביוני 1882 סיים בהצטיינות את בית הספר התיכון הראשי בעיר הולדתו. הוא המשיך את לימודיו בפקולטה לרפואה של אוניברסיטת בודפשט (שמה היום אוניברסיטת אטווש לוראנד) ובאוניברסיטת וינה. הוא היה מתמחה בבית החולים סנט רוקוש כאשר ביולי 1890 מונה לרופא של בית החולים הפסיכיאטרי והנוירולוגי של אנגיאלפלד.Budapesti Közlöny, 1890. július 8. (24. évfolyam, 155. szám) משנת 1892 מונה במוסד כרופא ראשי.Gyógyászat, 1892. július 10. (32. évfolyam, 28. szám) בשנת 1900, הוא מונה לתפקיד הפנוי של הרופא הראשי בבית החולים הממלכתי לחולי נפש ליפוטמזה. בין 1905 לבין 1910 היה מנהל בית החולים הממלכתי לחולי נפש נאג'סבן. מאז סתיו 1910 ועד מותו, הוא עמד בראש המכון הפסיכיאטרי והנוירולוגי של אנגיאפלולד.Budapesti Közlöny, 1910. október 2. (44. évfolyam, 225. szám) במרץ 1915 קיבל את התואר פרופסור פרטי חיצוני בתחום הפסיכולוגיה המעשית. במהלך הרפובליקה הסובייטית ההונגרית נבחר כחבר במועצת הבריאות הלאומית. בעבודותיו המדעיות עסק בעיקר במחלות נפש בהונגריה, וכן במחלות נפש של מהגרים מהונגריה. מותו נגרם כתוצאה מדלקת ריאות.

הוא הובא למנוחות בבית הקברות היהודי ברחוב קוזמה.

 משפחתו 
אשתו הייתה אילונה אייזנשטדטר, בתם של וילמוש אייזנשטדטר ושל שרולטה אַדלֶר, עמה התחתן ב-1902 בברטיסלאבה (אז הונגריה) ב-15 ביוני.

ילדיהם:
 ארמין קורנל אפשטיין (1903–1909)
 אוטו אפשטיין (1905–1981) הוא רופא. אשתו ד"ר קרולה אברהם (1921–1981) הייתא רופאה.Epstein Ottó és felesége sírhelye: Kozma u. izraelita temető (F-26-14)
 שרולטה זוזסנה אפשטיין (1907–?). בעלה הוא יעקב מוזס.

 כתביו ומחקריו (חלקי) 
 אתילן ברומטום כחומר אנטי אפילפטי. (רפואה, 1891, 48.)
 על מספר צרורות חריגים של המוח המוארך. (ארכיון רפואי הונגרי, 1892)
 תוספות לפסיכיאטריה של הגזע (רפואה, 1909, 39)
 הגירה לחו"ל מנקודת מבט פסיכיאטרית. (שבועון רפואי, 1914, 12)

 פרסים והכרות 
 הצלב האדום דרג 2. עיטור אות כבוד עם הפרס הצבאיBudapesti Közlöny, 1915. szeptember 19. (49. évfolyam, 217. szám)

 לקריאה נוספת 
 Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
 Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
 Révai nagy lexikona VI. kötet (Duc–Etele). Budapest: Révai Testvérek Irodalmi Intézet Részvénytársaság. 1912. (הלקסיקון הגדול של רוואי)
 הערות שוליים 

קטגוריה:רופאים יהודים הונגרים
קטגוריה:נוירולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בעלי תואר דוקטור מאוניברסיטת וינה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1865
קטגוריה:הונגרים שנפטרו ב-1923